16. ΝΟΜΟΘΕΤ. ΔΙΑΤΑΓΜΑ υπ’ αριθ. 83 της 31 Αυγ./3 Σεπτ. 1946 Περί μορφώσεως εφημερίων Βορείου Ελλάδος και οικονομικής ενισχύσεως του δελτίου «Εκκλησία» κ.λπ. Άρθρ.1.-(Προσωρινής ισχύος). Άρθρ.2.-Από της ισχύος του παρόντος εφημεριακάς θέσεις καταλαμβάνουν χειροτονούμενοι εις πρεσβυτέρους και οι από πενταετίας τουλάχιστον κεχειροτονημένοι διάκονοι. Άρθρ3.-1.Επί τη βάσει των κειμένων διατάξεων γινομένη κράτησις 5% υπέρ του Τ.Α.Κ. επί των αποδοχών των εφημερίων δι’ ασφαλιστικήν αυτών εισφοράν αυξάνεται εις 6%. 2.Η επί πλέον κράτησις του 1% αποτελεί ειδικήν εισφοράν των εφημερίων υπέρ του επισήμου Δελτίου της Εκκλησίας της Ελλάδος «Εκκλησία» ήτις εισπραττομένη παρά των Δημοσίων Ταμείων συμφώνως προς τας διατάξεις του υπ’ αριθ. 536/45 Α. Νόμου αποδίδεται κατά τριμηνίαν υπό του Τ.Α.Κ.Ε. εις την διαχείρισιν της «Εκκλησίας» προς έκδοσιν αυτής. Άρθρ.4.-(Αφεώρα την θέσιν Γεν. Διευθυντού του ΟΔΕΠ, ήτις κατηργήθη δια του άρθρ. 5 Ν.Δ. 2631/ 1953). Εις τον Ημέτερον Υπουργικόν Συμβούλιον ανατίθεμεν την δημοσίευσιν και εκτέλεσιν του παρόντος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 